CELEX: C2005/182/45
Language: el
Date: 2005-07-23 00:00:00
Title: Υπόθεση C-194/05: Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας που ασκήθηκε στις 2 Μαΐου 2005

23.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/24
            
         Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας που ασκήθηκε στις 2 Μαΐου 2005
   (Υπόθεση C-194/05)
   (2005/C 182/45)
   Γλώσσα διαδικασίας: η ιταλική
   Η Επιτροπή των Ευρωπαϊκών Κοινοτήτων, εκπροσωπούμενη από τον Μ. Κωνσταντινίδη, μέλος της Νομικής Υπηρεσίας της Επιτροπής, και τον G. Bambara, δικηγόρο Μιλάνου, με τόπο επιδόσεων στο Λουξεμβούργο, άσκησε στις 2 Μαΐου 2005 ενώπιον του Δικαστηρίου των Ευρωπαϊκών Κοινοτήτων προσφυγή κατά της Ιταλικής Δημοκρατίας.
   Η Επιτροπή των Ευρωπαϊκών Κοινοτήτων ζητεί από το Δικαστήριο:
   
               1)
            
            
               να αναγνωρίσει ότι η Ιταλική Δημοκρατία, στο μέτρο που το άρθρο 10 του νόμου 93 του 2001 και το άρθρο 1, παράγραφοι 17 και 19, του νόμου 443 του 2001 απέκλεισαν τις γαίες και τους προερχόμενους από εκσκαφές βράχους, που προορίζονται για επιχώματα, καλύψεις, αναχώματα και αλεσμένα ορυκτά προϊόντα, εξαιρουμένων των υλικών που προέρχονται από μολυσμένους χώρους και από εγγειοβελτιωτικά έργα με συγκέντρωση ρυπογόνων μεγαλύτερη από τα ανώτατα αποδεκτά όρια τα οποία προβλέπονται στις ισχύουσες διατάξεις, από το πεδίο εφαρμογής της εθνικής νομοθεσίας περί στερεών αποβλήτων, παρέβη τις υποχρεώσεις που υπέχει από το άρθρο 1, στοιχείο α', της οδηγίας 75/442/ΕΟΚ (1), περί των στερεών αποβλήτων, όπως τροποποιήθηκε με την οδηγία 91/156/ΕΚ (2)·
            
         
               2)
            
            
               να καταδικάσει την Ιταλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα:
   Η Ευρωπαϊκή Επιτροπή εκτιμά ότι η Ιταλική Δημοκρατία, στο μέτρο που απέκλεισε τις γαίες και τους προερχόμενους από εκσκαφές βράχους, που προορίζονται για επιχώματα, καλύψεις, αναχώματα και αλεσμένα ορυκτά προϊόντα, από το πεδίο εφαρμογής της εθνικής νομοθεσίας περί στερεών αποβλήτων, παρέβη τις υποχρεώσεις που υπέχει από το άρθρο 1, στοιχείο α', της οδηγίας 75/442/ΕΟΚ περί των στερεών αποβλήτων, όπως τροποποιήθηκε με την οδηγία 91/156/ΕΟΚ.
   
      (1)  ΕΕ ειδ. έκδ. 15/001, σ. 86.
   
      (2)  ΕΕ L 78, της 26/03/1991, σ. 32.